Mati Klooren
Mati Klooren (31. juuli 1938 Tallinn – 16. juuli 2000 Tallinn) oli eesti näitleja ja teatrijuht. Ta lõpetas aastal 1957 Türi 1. Keskkooli ja aastal 1961 Tallinna Riikliku Konservatooriumi lavakunstikateedri (1. lend). Oli aastatel 1961–2000 Eesti Draamateatri näitleja, aastatel 1983–1989 ka sama teatri direktor. Ta on mänginud paljudes filmides. Filmis "Viimne reliikvia" luges ta sisse Gabrieli eestikeelse teksti.